වැලිපැන්න පොලිස් වසමේ පිහිටි හොරවල තොටුපලේ පාලම් පාරුවෙන් 09 දින රාත්‍රී කාලයේ, එගොඩ වෙමින් සිටියදී, ගඟට වැටීමෙන් මිය ගිය අයෙකුගේ මළ සිරුර 10 දින සවස වනවිට සොයා ගැනීමට හැකිවී ඇත.ඉත්තෑපාන හීන්තුඩුව වත්තක ග්‍රාමයේ පදිංචිව සිටි 32 හැවිරිදි එච්.රෝහණ රණවක යනුවෙන් හඳුනාගෙන ඇති මෙම අවිවාහක තරුණයාගේ සිරුර සොයා ගන්නා ලද්දේ, ගාල්ල නාවික හමුදා කඳවුරේ කිමිදුම්කරුවන් පිරිසක් විසිනි.මේ පිළිබඳ මූලික සාක්ෂි විභාගය සිදු කිරීමෙන් අනතුරුව පශ්චාත් මරණ පරීක්ෂණය පැවැත්වීම සඳහා මළ සිරුර නාගොඩ මහ රෝහල වෙත යොමු කරන ලෙස වැලිපැන්න හදිසි මරණ පරීක්ෂක නිහාල් ජයනෙත්ති මහතා පොලීසියට නියෝග කරන ලදී.වැලිපැන්න පොලීසිය වැඩිදුර පරීක්ෂණ පවත්වාගෙන යයි.